Video Traficanţi de droguri din Timiş, treziţi cu noaptea în cap de mascaţi. Gruparea, filată mai bine de jumătate de an
Mai mulţi tineri suspectaţi că sunt traficanţi de droguri au fost treziţi cu noaptea-n cap de mascaţi. Până să-i prindă, poliţiştii i-au filat pe indivizi mai bine de jumătate de an. După percheziţii, 10 bărbaţi bănuiţi că aprovizionau sudul judeţului Timiş au fost duşi la audieri.
Anchetatorii au descoperit că vorbesc de o grupare care acţiona într-o anumită parte a judeţului Timiş, mai exact în partea din sud. Gruparea e monitorizată din toamna anului trecut, iar în momentul în care au adunat suficiente probe, atât procurorii DIICOT, cât şi jandarmii de la trupele speciale au descins la mai multe adrese din judeţele Timiş şi Caraş-Severin.
Drogurile, spun anchetatorii, erau cumpărate din ţară, din Timişoara şi Bucureşti şi erau folosite atât pentru consum propriu, cât şi pentru vânzare. Sunt droguri de risc şi mare risc. Printre ele se numără canabins, MDMA şi cristal, drogul preferat al studenţilor. 10 persoane au fost ridicate şi rând pe rând vor fi duse la audieri, la sediul DIICOT Timişoara.